***ZAPISNIK***

4. redovite sjednice Akademijskog vijeća u akad. god. 2013./2014. Akademije dramske umjetnosti održane 07.03.2014. u 9,00 sati u sobi 202.

**Prisutni:** doc. Aćimović, prof. Baletić, prof. Banović, doc. Biljan Pušić, asis. Blagović, prof. Blažević, prof. Botica Brešan, prof. Brezovec, pred. Brčić, prof. Bukvić, asis. Butijer, doc. Crnojević Carić, prof. Fruk, prof. Gamulin, prof. Ilijić, doc. Jeličić, prof. Kaštelan, prof. Kokotović, prof. Kolbas, doc. Kovač Carić, doc. Lacko, prof. Legati, prof. Lukić, prof. Matišić, prof. Medvešek, prof. Midžić, prof. Miošić, asis. Modrić, prof. Nikolić, prof. Ogresta, doc. Orhel, prof. Ostojić, doc. Pavković, doc. Perković, doc. Petković, asis. Petković Liker, prof. Petlevski, prof. Popović, prof. Prohić, prof. Puhovski, prof. Rališ, prof. Rodica Virag, prof. Sesardić Krpan, prof. Sršen, doc. Sviličić, doc. Svrtan, doc. Šesnić, prof. Ševo, doc. Škaričić, doc. Švaić, prof. Terešak, prof. Tomić, prof. Trbuljak, prof. S. Tribuson, prof. Vasari, viši asis. Vrban Zrinski, doc. Vukmirica, prof. Zec, doc. Zajec, prof. Žmegač, Jasna Žmak, znan. novak, Agata Juniku, znan. novak, Goran Pavlić, znan. novak

**Studentski zbor:** Ana Sikavica, Dado Čosić, Lukrecija Tudor, Judita Gamulin

**Odsutni:** doc. Govedić, doc. Jelčić, doc. Nola, prof. Vojković,

**Ispričani:** asis. Dević, doc. Dolenčić, prof. Frangeš, doc. Jurić, doc. Linta, prof. Mihletić, prof. Pristaš, prof. Vitaljić, doc. Vrhovnik,

**Stud. godina:** prof. Novak

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

Dekan je predložio Dnevni red kako slijedi:

1. Uvodna riječ dekana

2. Ovjera zapisnika sa sjednice Akademijskog vijeća održane dana 31. siječnja 2014.

3. Isticanje predloženika za dekana Akademije za mandatno razdoblje 2014./2015. i 2015./2016.

4. Izvješće o međunarodnoj suradnji

5. Imenovanje stručnog povjerenstva za odabir kandidata za natječaj ERASMUS-studijski boravak studenata za akademsku godinu 2014./2015.

6. Imenovanje radne grupe za izradu nacrta Statuta ADU

7. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u :

a) umjetničko-nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma, natječaj raspisan na Umjetničkoj Akademiji Sveučilišta Josipa Jurja Strossmayera u Osijeku, predloženik Zlatko Sviben

b) nastavno zvanje predavača za umjetničko područje, polje filmska umjetnost (filmske, elektroničke i medijske umjetnosti pokretnih slika), grana montaža,natječaj raspisan na Tehničkom Veleučilištu u Zagrebu, predloženici Silvije Magdić i Ivan Rajković

8. Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora o ispunjavanju uvjeta za izbor u:

- umjetničko-nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma predloženica Franka Perković Gamulin

9. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja o ispunjavanju uvjeta za izbor u:

a) umjetničko- nastavno zvanje docenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, predloženik Goran Dević

b) umjetničko - nastavno zvanje docent za umjetničko područje, polje plesna umjetnost i umjetnost pokreta, grana scensko kretanje predloženici: Jelena Vukmirica Makovičić, Ana Maria Bogdanović i Pravdan Devlahović

10. Donošenje odluke o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Snježana Tribuson

b) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Sandra Botica Brešan

c) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Miran Miošić

d) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Mario Kokotović

e) umjetničko - nastavno radno mjesto docenta za umjetničko područje, polje primijenjena umjetnost Deni Šesnić

f) umjetničko-nastavno radno mjesto izvanrednog profesora za umjetničko područje, polje kazališna umjetnost (scenske i medijske umjetnosti) Goran Pristaš

11. Prihvaćanje izmjena i dopuna BA i MA studijskih programa Montaže

12. Upisi i prijamni ispiti za akademsku godinu 2014./2015.:

- prijedlog upisnih kriterija i upisnih rokova za upis u 1. godinu preddiplomskih i diplomskih studija za akademsku godinu 2014./2015. (**temeljem pismenih prijedloga predstojnika odsjeka**)

13. Imenovanje novog člana Povjerenstva za socijalnu osjetljivost umjesto izv. prof. art. Sandre Vitaljić

14. Molbe studenata

15. Razno

Dnevni red sa dopunama je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekan je čestitao studentima Glume na izvedbi predstave „Tartuffe“ u kazalištu Vidra, te profesoru Puhovskom za još jedan izvrstan ZagrebDox.
* Prof. Darko Lukić imao je promociju knjige »Uvod u antropologiju izvedbe« u srijedu, 19.02.2014 u 18 h u Kazališnoj dvorani ADU.
* Akademija dramske umjetnosti Sveučilišta u Zagrebu pozvana je da sudjeluje kao partner na F.I.N.D. Plus programu ovogodišnjeg Festival of International New Drama Schaubühne – Berlin, koji se održava od 3. do 13. travnja.Radi se o prestižnom dramskom festivalu i jednom od najznačajnijih kazališnih događanja u Europi. Tako će čak 13 studenata imati prilike sudjelovati u intenzivnom programu radionica, koje vode priznati europski kazališni umjetnici – poput Thomasa Ostermeiera i Biljane Srbljanović. Uz radionice, studenti će se susresti i s međunarodno poznatim redateljima i njihovim timovima, te imati prilike upoznati kolege iz Francuske i Njemačke.
* Jednoglasno je usvojen plan nabeve Akademije dramske umjetnosti za proračunski godinu 2014.

**AD 2.**

Jednoglasno se prihvaća zapisnik sa sjednice održane 31.01.2014.

**AD 3.**

Dekan moli prisutne da do slijedeće sjednice Akademijskog vijeća dostave prijedloge za isticanje predloženika za dekana Akademije za mandatno razdoblje 2014./2015. i 2015./2016.

Prof. Midžić upozorio je da nije isticanje nego pokretanje postupka za izbor dekana za mandatno razdoblje 2014./2015. i 2015./2016.

**AD 4.**

Izvješće o međunarodnoj suradnji

* *REGIONALNA MREŽA AKADEMIJA*

Sjednica stručnog povjerenstva za odabir najboljih dramskih tekstova u sklopu natječaja za najbolji kratki dramski tekst održana je 03.03.2014. u Zagrebu. Stručno povjerenstvo radilo je u sastavu: Bojana Mijović (FDU Cetinje), Uglješa Šajtinac(Akademija umetnosti, Novi Sad), Ivana Vujić (FDU, Beograd), Dragan Komadina (ASU,Sarajevo), Maja Stevanović (FDU, Skopje) i Tomislav Zajec (ADU, Zagreb). Izabrani su sljedeći dramski tekstovi ( po abecednom redu naslova): „Čačkalica“ Krisitine Bojanić (AU,Novi Sad), „Ne čujem pečat, Josipe“ Borne Vujčića (ADU, Zagreb), „Popokatapetel“ Sare Radojković (FDU, Beograd), „Šah – mat ljubavi moja“ Mile Jovanović (FDU Skopje), „Terapija“ Mirze Skenderagića (ASU, Sarajevo), „To sam ja Brecht“ Balše Počeka (FDU Cetinje) i „Zezanje“ Dine Pešuta (ADU, Zagreb). Tekstovi će javnosti biti predstavljeni u formi scenskog čitanja u sklopu festivala KRADU.

*- VIŠEGRAD FILM FORUM*

Od 11. - 15.03.2014. delegacija ADU koju čine studenti Filip Mojzeš, Jasna Nanut, Tomislav Šoban i Tomislav Sutlar te nastavnik doc. art. Zvonimir Jurić boravit će u Bratislavi na Višegrad film forumu u sklopu kojeg će biti održano niz radionica i master classova. ADU će se također predstaviti projekcijama studentskih filmova: „Priča o Mari“ Igora Šergija, „Zajedno“ Jasne Nanut i „Prozor na život“ Silvia Mirošničenka.

* MiniMidponit radionica održana je Zagrebu. Koncipirana kao intenzivna dvodnevna radionica Midpoint programa za studente scenarija, režije i produkcije. Radionicu izvode dva međunarodna nastavnika/predavača: Csaba Bollok i Danijel Hočevar.
* „Your Chance“ Festival, Moskva, Rusija

ADU (Klasa Bukvić – „Ukroćena goropadnica“) je prošla jaku predselekciju prestižnog studenstkog festivala u Moskvi koji će se održati od 11. – 25. Svibnja 2014. Studenti ADU u Moskvi nastupit će 23. Svibnja 2014. u Kazališnom centru „Na Strastnom“.

**AD 5.**

Imenuje se stručno povjerenstvo za odabir kandidata za natječaj ERASMUS-studijski boravak studenata za akademsku godinu 2014./2015. U sastavu:

1. Izv. prof. art. Aida Bukvić
2. Izv. prof. art. Mario Kokotović
3. Doc. art. Davor Švaić
4. Doc. art. Franka Perković Gamulin

**AD 6.**

Imenuje se radna grupa za izradu nacrta Statuta ADU u sastavu:

1. Red. prof. art. Enes Midžić
2. Izv. prof. art. Mate Matišić
3. Izv. prof. art. Ivana Legati, mr. sc.
4. Doc. art. Tomislav Pavković
5. Izv. prof. art. Arsen Ostojić, mr. sc.
6. Izv. prof. art. Bernarda Fruk
7. Doc. art. Andreja Jeličić
8. Izv. prof. art. Snježana Tribuson
9. Elizabeta Marijanović, dipl. iur.

**AD 7.**

Čita se izvješće s mišljenjem i prijedlogom stručnog povjerenstva o ispunjavanju uvjeta za izbor nastavnika u:

a) umjetničko - nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma, natječaj raspisan na Umjetničkoj Akademiji Sveučilišta Josipa Jurja Strossmayera u Osijeku, predloženik Zlatko Sviben

Točka se skida s dnevnog reda jer izvješće nije dostavljeno.

b) nastavno zvanje predavača za umjetničko područje, polje filmska umjetnost (filmske, elektroničke i medijske umjetnosti pokretnih slika), grana montaža,natječaj raspisan na Tehničkom Veleučilištu u Zagrebu, predloženici Silvije Magdić i Ivan Rajković

Nakon izvješća dekan je otvorio raspravu.

Izvješće se jednoglasno prihvaća.

**AD 8.**

Razmatra se izvješće s mišljenjem i prijedlogom stručnog povjerenstva i Odluke Matičnog odbora o ispunjavanju uvjeta za izbor u:

- umjetničko - nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma predloženica Franka Perković Gamulin

Nakon čitanja izvješća dekan je otvorio raspravu.

Prof. Midžić naglasio je kako se mora dodadti i izbor na radno mjesto.

Primjedba je prihvaćena i dekan je odlučio da se pristupi glasovanju.

Povjerenstvo za brojanje glasova je: prof. Ilijić, prof. S. Tribuson i prof. Kolbas.

Podijeljeni su glasački listići te se utvrđuje da glasuje ukupno 57 članova vijeća, te da je 57 za izvješće i izbor.

Potom dekan proglašava da je jednoglasno Franka Perković Gamulin izabrana u umjetničko - nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma, te će predmet biti poslan Vijeću umjetničkog područja na potvrdu.

**AD 9.**

Razmatra se izvješće s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja o ispunjavanju uvjeta za izbor u:

a) umjetničko - nastavno zvanje docenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, predloženik Goran Dević

Prof. Midžić naglasio je kako se mora dodadti i izbor na radno mjesto.

Primjedba je prihvaćena i dekan je odlučio da se pristupi glasovanju.

Podijeljeni su glasački listići te se utvrđuje da glasuje ukupno 58 članova vijeća, te da je 57 za i 1 protiv za izvješće i izbor.

Potom dekan proglašava da je većinom glasova Goran Dević izabran u umjetničko - nastavno zvanje docenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, te će predmet biti poslan Vijeću umjetničkog područja na potvrdu.

b) umjetničko - nastavno zvanje docent za umjetničko područje, polje plesna umjetnost i umjetnost pokreta, grana scensko kretanje predloženici: Jelena Vukmirica Makovičić, Ana Maria Bogdanović i Pravdan Devlahović

Ksenija Zec u ime stručnog povjernstva za predmetni izbor uputila je molbu Akademijskom vijeću u kojoj stoji:

*Stručno povjerenstvo konstatira da je u tijeku postupak izbora u naslovno umjetničko-nastavno zvanje docenta na koji su se javili Pravdan Devlahović, Maja Marjančić, Saša Božić, Jelena Vukmirica i Jorge Correa Bethencourt.*

*Navedeni predmet je raspravljao nadležni Matični odbor i konstatirao kako svi pristupnici osim kolege Correa Bethencourta ispunjavaju umjetničke uvjete za izbor u navedeno zvanje.*

*U međuvremanu je raspisan novi natječaj za izbor u umjetničko-nastavno zvanje docenta i odgovarajuće radno mjesto na koji su se javili Pravdan Devlahović, Jelena Vukmirica i Ana-Maria Bogdanović.*

*Kako je povjerenstvo utvrdilo, a Matični odbor potvrdio da kolege Devlahović i Vukmirica ispunjavaju uvjete za izbor u zvanje iste kolege su održale nastupna predavanja s tim da je Devlahović dobio pozitivnu a kolegica Vukmirica negativnu ocjenu nastupnog predavanja.*

*Kolegica Bogdanović ne ispunjava uvjete za izbor u navedeno zvanje te temeljem navedenog nije provedeno nastupno predavanje.*

*Temeljem svega navedenoga kako su za to ispunjeni zakonski uvjeti stručno povjerenstvo moli Akademijsko vijeće da prihvati navedenu molbu te da se na današnjoj sjednici AV-a izvrši izbor u navedeno zvanje i odgovarjuće radno mjesto.*

Prof. Midžić smatra da se postupak provodi nezakonito, da je ovo manipulacija te da je natječaj potajno proveden. Nadalje mišljenja je kako se Odluka Matičnog odbora od 18.12.2013. odnosi na natječaj raspisan za izbor u naslovno zvanje (NN od 13.09.2013.) te se ne može primjenjivati na novi natječaj koji se raspisao za radno mjesto. S prof. Midžićem slaže se prof. Banović.

Tajnica Elizabeta Marijanović smatra da se postavlja pitanje izbora u zvanje. Pravdan devlahović dobio je pozitivnu ocjenu od stručnog povjerenstva i Matičnog odbora, ispunjava uvjete za izbor u zvanje i održao je nastupno predavanje koje je ocjenjeno kao izuzetno uspješno, ta ne vidi razloge da se postupak ne provede. Mišljenja je da kad se vrši izbor vrši se izbor u zvanje ta da svi uvjeti vrijede za radni odnos. Tvrdi da se postupak može sublimirati, te ako se danas izvrš izbor tek Vijeće umjetničkog područja mora taj izbor i potvrditi.

Prof. Puhovski preložio je da se izvješće uvjetno prihvati uz uvjet da se još jednom sve pravno provjeri prije daljnje procedure.

Prof. Popvić nije za uvjetno prihvaćanje izvješća već smatra da bi Akademijsko vijeće trebalo biti pomnije upućeno u cijeli postupak.

Prof. Midžić napušta sjednicu nakon izjave dekana kako je on taj koji opstruira sve što je vezano uz scenski pokret uz napomenu kako više neće dolaziti na sjednice Akademijskog vijeća.

Nakon rasprave dekan je odlučio da se pristupi glasanju.

Podijeljeni su glasački listići te se utvrđuje da glasuje ukupno 57 članova vijeća, te da je 52 za, 1 protiv i 4 nevažeča za izvješće i izbor.

Potom dekan proglašava da je većinom glasova Pravdan Devlahović izabran u umjetničko - nastavno zvanje docenta za umjetničko područje, polje plesna umjetnost i umjetnost pokreta, grana scensko kretanje, te će predmet biti poslan Vijeću umjetničkog područja na potvrdu.

**AD 10.**

Jednoglasno se donosi odluka o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Snježana Tribuson

1. red. prof. art. Nenad Puhovski
2. red. prof. art. Bruno Gamulin
3. red. prof. art. Branko Ivanda, u mirovini

b) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Sandra Botica Brešan

1. red. prof. art. Maja Rodica Virag
2. red. prof. art. Martin Tomić
3. red. prof. art. Radojka Tanhofer, u mirovini

c) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Miran Miošić

1. izv. prof. art. Bernarda Fruk
2. red. prof. art. Martin Tomić
3. red. prof. art. Radojka Tanhofer, u mirovini

d) umjetničko - nastavno radno mjesto izvanrednog profesora za umjetničko područje, polje filmska umjetnost (filmske, elektroničke i medijske umjetnosti pokretnih slika) Mario Kokotović

1. red. prof. art. Silvestar Kolbas
2. red. prof. art. Goran Trbuljak
3. red. prof. art. Hrvoje Turković, dr. sc. u mirovini

e) umjetničko - nastavno radno mjesto docenta za umjetničko područje, polje primijenjena umjetnost Deni Šesnić

1. red. prof. art. Boris Popović
2. red. prof. art. Silvestar Kolbas
3. red. prof. art. Dinka Jeričević, u mirovini

f) umjetničko-nastavno radno mjesto izvanrednog profesora za umjetničko područje, polje kazališna umjetnost (scenske i medijske umjetnosti) Goran Pristaš

1. red. prof. art. Davor Žmegač
2. red. prof. art. Darko Lukić, dr. sc.
3. red. prof. art. Vjeran Zuppa dr. sc., u mirovini

**AD 11.**

Jednoglasno se prihvaćaju izmjene i dopuna BA i MA studijskih programa Montaže.

Izmjene i dopune BA studijskih programa Plesa biti će na sjednici OZANA-e koja će se održati 13.03.2014.

**AD 12.**

Upisi i prijamni ispiti za akademsku godinu 2014./2015.:

- prijedlog upisnih kriterija i upisnih rokova za upis u 1. godinu preddiplomskih i diplomskih studija za akademsku godinu 2014./2015. (**temeljem pismenih prijedloga predstojnika odsjeka**)

Dekan moli sve koji nisu dostavili da to učine najkasnije do sjednice Odbora za nastavu.

**AD 13.**

Imenuje se novi člana Povjerenstva za socijalnu osjetljivost (umjesto izv. prof. art. Sandre Vitaljić):

* Izv. prof. Sandra Botica Brešan

**AD 14.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| **R. br.** | **Ime i prezime** | **odsjek** | **Traži se ...** |
| 1. | VEDRANA REBERŠAK | PRODUKCIJA | dobrenje teme diplomskog rad pod naslovom: ANGAŽIRANO KAZALIŠTE I PERFORMANSI U ZAGREBU OD 1991.-2001. – produkcijski aspekti, motivi djelovanja i utjecaj na društvene promjene  Mentor prof. Tatjana Ačimović  Praktični rad – predstava SMIJEŠNO ČUDOVIŠTE, mentor prof. Snježana Banović   * Odsjek odobrava |
| 2. | IRENA SARIĆ | PRODUKCIJA | odobrenje izlazka na obranu diplomskog ispita sa temom dipl. rada KAZALIŠNI AMATERIZAM U ZAGREBU POSLJEDNJIH 50 GODINA, mentor prof. Snježana Banović   * Odsjek odobrava |
| 3. | MARIJANA ANNA MARTELOCK | PRODUKCIJA | Odobrenje teme diplomskog rada: KULTURNI TURIZAM, mentor: prof. Snježana Banović   * Odsjek odobrava |
| 4. | ROMANO NIKOLIĆ | GLUMA | Odobrenje gostovanja u Južnoj Americi s predstavom MEDEJA u režiji Tomaza Pandura, u produkciji HNK Zagreb, u periodu od 06.04.2014.-21.04.2014.   * Odsjek odobrava |
| 5. | MARTIN ŠATOVIĆ | SNIMANJE | Odobrenje pohađanja predmeta zimskog semestra : TJELESNA I ZDRAVSTVENA KULTURA, u ljetnom semestru akd.god. 2013/2014.   * Odsjek predlaže prihvaćanje |
| 6. | ROBIN PRETKOVIĆ | SNIMANJE | Odobrenje pohađanja predmeta zimskog semestra : TJELESNA I ZDRAVSTVENA KULTURA, u ljetnom semestru akd.god. 2013/2014.   * Odsjek predlaže prihvaćanje |
| 7. | SARA BERNARDA MORITZ | SNIMANJE | Priznavanje predmeta TJELESNA I ZDRAVSTVENA KULTURA za prvu i drugu godinu studija, obavljenog na Učiteljskom fakultetu Zagreb, pod nazivom Kineziološka kultura – ukupno 4 semestra   * Odsjek predlaže prihvaćanje |
| 8. | MORANA NOVOSEL | KRR | poništenje izbornog kolegija LITERARNOST I ŽANR zbo angažmana na glavnom umjetničkom predmetu – radu na glumačkoj klasi, prof. K. Dolenčić i asistiranju u predstavi „Tri sestre“  Priznavanje predmeta SURADNJA NA AKADEMSKIM PROJEKTIMA I za zimski semestar akd.god. 2013/2014. Na glumačkoj klasi prof. K. Dolenčića.   * Odsjek odobrava poništenje i priznavanje izbornih predmeta |
| 9. | NINA GOJIĆ | DRAMATURGIJA | priznavanje izbornog predmeta u zimskom semestru: PRAKSA KOMPOZICIJE odrađenog na sudjelovanju u Erasmus Intensive Practice u Berlinu od 21.10.2013.-01.11.2013   * Odsjek odobrava priznavanje |
| 10. | PETAR CVIRN | POVJERENSTVO ZA SOCIJALNU OSJETLJIVOST | Oslobađanje plaćanja participacije za školovanje zbog teške financijske situacije.  Povjerenstvo za socijalnu osjetljivost odobrava oslobođenje u potpunosti |
| 11. | MITJA SMILJANIĆ | POVJERENSTVO ZA SOCIJALNU OSJETLJIVOST | Oslobađanje plaćanja participacije za školovanje zbog teške financijske situacije.  Povjerenstvo za socijalnu osjetljivost odobrava oslobođenje u potpunosti |
| 12. | RENATA POLJAK | POVJERENSTVO ZA SOCIJALNU OSJETLJIVOST | Oslobađanje plaćanja drugog dijela (druge rate) participacije za školovanje zbog teške financijske situacije.  Povjerenstvo za socijalnu osjetljivost odobrava oslobođenje plaćanja drugog dijela participacije za školovanje. |
| 13. | NIKICA ZDUNIĆ | POVJERENSTVO ZA SOCIJALNU OSJETLJIVOST | Oslobađanje plaćanja drugog dijela (druge rate) participacije za školovanje zbog teške financijske situacije.  Povjerenstvo za socijalnu osjetljivost odobrava oslobođenje plaćanja drugog dijela participacije za školovanje. |
| 14. | SILVIO MIROŠNIČENKO | FTVR-Dokumentarni film | Poništenje izbornog kolegija GLAZBE NAŠEG VREMENA koje zbog zdravstvenih razloga nije mogao redovito pohađati.   * Odsjek odobrava poništenje |
| 15. | HANA JUŠIĆ | FTVR | Naknadni upis u akd.god. 2013/2014., zbog polaganja ispita ljetnog semestra. Razlog ne upisa u redovitom terminu je snimanje diplomskog filma izvan Zagreba.   * Odsjek odobrava naknadni upis u akd. god. 2013/2014. |

Naknadno pristigle molbe:

ANA SIKAVICA - odobren ispis kolegija *Kazalište i politika*

**AD 15.**

Razno:

* prof. Popović obavijestio je Akademijsko vijeće o namjeri pokretanja postupka za osnivanje Katedre scenskog obikovanja. Cilj katedre bit će unapređivanje likovne kvalitete umjetničke nastavne produkcije Akademije dramske umjetnosti.

Zapisnik sastavila Dekan

Nina Kovačić red. prof. art. Borna Baletić